В И С Ш    С Ъ Д Е Б Е Н    С Ъ В Е Т

П Р О Т О К О Л   № 30

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 05.11.2025 г.

Днес, 05.11.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев
                                                                                             Олга Керелска
                                                                                             Пламен Найденов                                                                                             
                                                                                             Огнян Дамянов
                                                                                             Боян Новански

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

По внесените допълнителни материали и на основание последвалите разисквания:

КОМИСИЯ „УПРАВЛЕНИЕ НА СОБСТВЕНОСТТА"
към Пленума на Висшия съдебен съвет
РЕШИ:

ВКЛЮЧВА в дневния ред:
 
1.	Проект на решение за упълномощаване на представляващия Висшия съдебен съвет да изрази становище пред министъра на регионалното развитие и благоустройството, относно отпаднала необходимост за ВСС от имоти – публична държавна собственост, находящи се в гр. София

-	Инвестиции и строителство:

1.ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“, заложени в Инвестиционната програма на ВСС за 2025 г., към 30.09.2025 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1. ПРИЕМА ЗА СВЕДЕНИЕ справка за размера на усвоените средства по обекти от органите на съдебната власт по § 51-00 „Основен ремонт на ДМА“ и за придобиване на ДМА от Инвестиционната програма на ВСС, към 30.09.2025 г.
1.2. ВНАСЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ и за придобиване на ДМА от Инвестиционната програма на ВСС, към 30.09.2025 г., като редовна точка в следващото редовно заседание на Пленума на ВСС.

2.ОТНОСНО: Писмо от административния ръководител на Окръжен съд - Пловдив във връзка с предоставяне на допълнителни средства за реализиране на обект: „Изготвяне на инвестиционен проект за ремонт и реконструкция на съдебни зали в ОС - Пловдив“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	2.1. ПРИЕМА за необходимо и целесъобразно осигуряването на допълнителни средства в размер на 8 200 лв. за изпълнение на услуга с предмет: „Изготвяне на инвестиционен проект за ремонт и реконструкция на съдебни зали в ОС - Пловдив“, като сметната стойност на обекта и годишната задача за 2025 г. се променят от 50 000 лв. на 58 200 лв., а срокът за изпълнение остава непроменен.
Средствата в размер на 8 200 лв. се осигуряват чрез извършване на вътрешнокомпенсирана промяна на утвърдените средства по § 51-00 „Основен ремонт на ДМА“ по бюджета на съдебната власт, чрез намаляване на годишната задача на обект: „Изработване на инвестиционен проект за обект: „Реконструкция на съществуващи сгради в имот, публична държавна собственост, находящ се в гр. Банкя, ул. „Стефан Стамболов“ № 4 за създаване на Учебен комплекс на НИП“ от 10 000 лв. на 1 800 лв.
2.2.	ВЪЗЛАГА на дирекция „Управление на собствеността на съдебната власт“ към администрацията на ВСС при изготвяне на актуализация на поименното разпределение на разходите по § 51-00 „Основен ремонт на ДМА“ на Инвестиционната програма на Висшия съдебен съвет за 2025 г. да отрази промяната по т. 2.1. 
2.3.	ПРЕДЛАГА на комисия „Бюджет и финанси“ към Пленума на ВСС, при утвърждаване на актуализацията на поименното разпределение на разходите по § 51-00 „Основен ремонт на ДМА“ на Инвестиционната програма на ВСС за 2025 г. по т. 2.2 от Пленума на ВСС, да извърши корекция по бюджета на Окръжен съд – Пловдив по § 51-00 „Основен ремонт на ДМА“ със сума в размер на 8 200 лв. с ДДС за реализиране изпълнението на обекта по т. 2.1. 
2.4. ИЗПРАЩА решението на административния ръководител на Окръжен съд - Пловдив, за сведение.

3.ОТНОСНО: Предложение за актуализация на Инвестиционната програма на Висш съдебен съвет за 2025 г. по § 51-00 „Основен ремонт на дълготрайни материални активи“. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1. ОДОБРЯВА актуализирано поименно разпределение на разходите за придобиване на дълготрайни материални активи /ДМА/ и по § 51-00 „Основен ремонт на ДМА“ на органите на съдебната власт за 2025 г. чрез извършване на вътрешнокомпенсирана промяна за включване на нов обект и подобекти, отпадане на обект, промяна на сметни стойности и годишни задачи за 2025 г., с цел осигуряване на финансов ресурс за обезпечаване на обекти от Инвестиционната програма на ВСС  и изпълнение на  текущи ремонти в сградата на бул. „Ал. Стамболийски“ № 45 А, гр. София, предоставена за нуждите на европейските делегирани прокурори, като общата годишна задача за придобиване на ДМА и основен ремонт на ДМА в размер на 19 558 153 лева се променя на 19 493 185 лв., в това число по § 51-00 „Основен ремонт на ДМА“ – 17 596 253 лв. и по § 52-00 „Придобиване на ДМА“ – 1 896 932 лв., съгласно Приложение „Сметни стойности и разчети за финансиране на капиталовите разходи и трансфери през 2025 г.“ 
3.2. ИЗПРАЩА решението по т. 3.1 на комисия „Бюджет и финанси“ към Пленума на ВСС за съгласуване на актуализирано поименно разпределение на разходите за придобиване на дълготрайни материални активи /ДМА/ и по § 51-00 „Основен ремонт на ДМА“ на органите на съдебната власт за 2025 г. и по компетентност за осигуряване на средства в размер на 101 000 лв. по                     § 10-00 „Издръжка“ по бюджета на Прокуратура на Република България за изпълнение на текущи ремонти в сградата на бул. „Ал. Стамболийски“                   № 45А, гр. София, при утвърждаване на актуализацията  по т. 3.1 от Пленума на ВСС.
3.3. ПРЕДЛАГА на Пленума на Висшия съдебен съвет да вземе следното решение:
УТВЪРЖДАВА актуализирано поименно разпределение на разходите за придобиване на дълготрайни материални активи /ДМА/ и по § 51-00 „Основен ремонт на ДМА“ на органите на съдебната власт за 2025 г. чрез извършване на вътрешнокомпенсирана промяна за включване на нов обект и подобекти, отпадане на обект, промяна на сметни стойности и годишни задачи за 2025 г., с цел осигуряване на финансов ресурс за обезпечаване на обекти от Инвестиционната програма на ВСС  и изпълнение на  текущи ремонти в сградата на бул. „Ал. Стамболийски“ № 45 А, гр. София, предоставена за нуждите на европейските делегирани прокурори, като общата годишна задача за придобиване на ДМА и основен ремонт на ДМА в размер на 19 558 153 лева се променя на 19 493 185 лв., в това число по § 51-00 „Основен ремонт на ДМА“ – 17 596 253 лв. и по § 52-00 „Придобиване на ДМА“ – 1 896 932 лв., съгласно Приложение „Сметни стойности и разчети за финансиране на капиталовите разходи и трансфери през 2025 г.“ 
3.4. ПРЕДЛАГА на Комисия „Бюджет и финанси“ към Пленума на ВСС да извърши корекция по бюджета на Прокуратурата на Република България по § 51-00 „Основен ремонт на ДМА“ със сума в общ размер на 15 550 лева, с цел осигуряване на средства, при решение по т. 3.3, съгласно заложените годишни задачи в поименно разпределение на капиталовите разходи - сметни стойности и разчет за финансиране на капиталови разходи и трансфери през 2025 г. по бюджета на ВСС, за изпълнение на следните обекти:
•	„Упражняване на строителен надзор на обект: „Основен ремонт на сграда с идентификатор 10135.3516.82.1 в УПИ III, кв. 2 част от 26 м.р, ПИ 10135.3516.82 гр. Варна, ул. „Георги Атанасов“ № 2“
С цел обезпечаването на сключения договор, бюджетът на Прокуратурата на Република България по § 51-00  „Основен ремонт на ДМА” за 2025 г. следва да се увеличи с 3 600 лева.
•	„Авторски надзор на обект: „Основен ремонт на сграда с идентификатор 10135.3516.82.1 в УПИ III, кв. 2 част от 26 м.р, ПИ 10135.3516.82 гр. Варна, ул. „Георги Атанасов“ № 2“
С цел обезпечаването на сключения договор, бюджетът на Прокуратурата на Република България по § 51-00  „Основен ремонт на ДМА” за 2025 г. следва да се увеличи с 4 036 лева.
•	„Осъществяване на инвеститорски контрол на обект: „Основен ремонт на сграда с идентификатор 10135.3516.82.1 в УПИ III, кв. 2 част от 26 м.р, ПИ 10135.3516.82 гр. Варна, ул. „Георги Атанасов“ № 2“
С цел обезпечаването на сключения договор, бюджетът на Прокуратурата на Република България по § 51-00  „Основен ремонт на ДМА” за 2025 г. следва да се увеличи с 7 914 лева.
3.5. ВНАСЯ предложението по т. 3.3 като редовна точка в следващо редовно заседание на Пленума на ВСС, след съгласуване от Комисия „Бюджет и финанси“ към Пленума на ВСС на проекта на актуализираното поименно разпределение на разходите за придобиване на дълготрайни материални активи /ДМА/ и по § 51-00 „Основен ремонт на ДМА“ на органите на съдебната власт за 2025 г. по т.  3.2. 

-	Текущи ремонти:

4.ОТНОСНО: Писмо от административния ръководител на Районен съд - Разлог с искане за осигуряване на средства за неотложен ремонт в сградата на съда.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1.ПРИЕМА за необходимо и целесъобразно извършването на неотложен ремонт за подмяна на осветителни тела и съпътстващи ремонтни работи по стени и тавани в сградата на Районен съд – Разлог, находяща се в гр. Разлог, ул. „Иларион Макариополски“ № 23, на стойност 95 061,44 лв. с ДДС, съгласно икономически най-изгодната оферта, предоставена от административния ръководител на съда.
Мотиви: Влошеното състояние на осветителната инсталация в сградата на РС – Разлог, пряко влияе на безопасните и здравословни условия на труд в нея. Изпълнението на неотложния ремонт ще  възстанови експлоатационното състояние на инсталацията, ще  предотврати аварии и злополуки, причинени от работата на амортизираните осветителни тела, качествено ще подобри работната среда. Необходимо е с цел привеждане на сградата в  съответствие със съществените  изисквания на чл.169 от Закона за устройство на територията и Наредба № 7/1999 г. за минималните изисквания за здравословни и безопасни условия на труд на работните места и при използване на работното оборудване. Ремонтните работи попадат в обхвата на чл. 12 и §1 от Допълнителните разпоредби от Правила за планирането, осигуряването на средства и извършването на текущ ремонт на сградния фонд на съдебната власт и отговаря на решение по т. 24 протокол № 33/08.10.2025 г. на Комисия „Бюджет и финанси“ към Пленума на Висшия съдебен съвет.

Справка за отпуснатите средства на РС – Разлог
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	6 900,00 лв.	Подмяната на системата за видеонаблюдение на сградата на РС – Разлог.	
2022	0,00 лв.	Няма	
2023	0,00 лв.	Няма 	
2024	13 767,00 лв.	Подмяна на газовия котел в сградата на РС – Разлог.	
2025	26 779,00 лв.	Неотложен ремонт на ограда 
Средствата са осигурени с решение по т.4.6.1 от протокол №21/28.07.2025 г. от заседание на ПВСС. Ремонтът е изпълнен.	
4.2.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Районен съд – Разлог с финансови средства в размер на 95 062,00 лв. с ДДС за неотложен ремонт за подмяна на осветителни тела и изпълнение на съпътстващи ремонтни работи по стени и тавани в сградата на Районен съд – Разлог, находяща се в гр. Разлог, ул. „Иларион Макариополски“ № 23. 
4.3.ИЗПРАЩА решението на Комисия „Бюджет и финанси“ към Пленума на ВСС по компетентност. 
4.4.ИЗПРАЩА решението на административния ръководител на            Районен съд – Разлог за сведение.

5.ОТНОСНО: Писмо от административния ръководител на Районен съд – Червен бряг с искане за осигуряване на средства за неотложен ремонт на отоплителната инсталация и подмяна на електрически котли в сградата на съда.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ПРИЕМА за необходимо и целесъобразно извършването на ремонт на отоплителната инсталация и подмяна на 3 бр. ел. котли в сградата на съда, намираща се в гр. Червен бряг, ул. "Екзарх Йосиф" № 6, кв. 129, на стойност 24 541,00 лева с ДДС, съгласно икономически най – изгодната оферта, предоставена от административния ръководител на Районен съд – Червен бряг.
Мотиви: Ремонтът и подмяната на ел. котли на отоплителната инсталация в сградата на съда е необходима, с цел предотвратяване на аварии, течове, наводнения и липса на отопление в сградата на съда през зимния сезон 2025 г. – 2026 г.
Ремонтните работи попадат в обхвата на чл. 12 и са неотложни по смисъла на § 1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата), представляват авариен/неотложен текущ ремонт и отговарят на решение по т. 24 протокол № 33/08.10.2025 г. на Комисия „Бюджет и финанси“ към Пленума на Висшия съдебен съвет. 
Ремонтът е неотложен, доколкото с него ще се гарантира безопасната експлоатация на отоплителната инсталация в сградата и ще се предотвратят щети, вследствие на влошеното й състояние. 
Справка за отпуснатите средства на РС – Червен бряг
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	3 650,00 лв.	Пожароизвестяване и контрол на достъп в сградата	
2021	0,00 лв.	няма	
2022	0,00 лв.	няма	
2023	0,00 лв.	няма	
2024	0,00 лв.	няма	
2025	34 518,00 лв.	Заявени за 2025 г.

Ремонт на две помещения в подпартерния етаж и преобразуването им в склад
Средствата не са отпуснати съгласно решение по т. 18.1.14 от протокол 18/26.06.2025 г. на ПВСС.
Средствата не са отпуснати съгласно решение по т. 8.1.11. от протокол № 24/02.10.2025 г. на Пленума на ВСС.	
	21 245,00 лв.	Заявени за 2025 г.

Обособяване на помещение (адвокадска стая) 
Средствата не са отпуснати съгласно решение по т. 18.1.14 от протокол 18/26.06.2025 г. на ПВСС.
Средствата не са отпуснати съгласно решение по т. 8.1.11. от протокол № 24/02.10.2025 г. на Пленума на ВСС.	
	25 980,00 лв.	Заявени за 2025 г.

Обособяване на помещение "вход - изход" 
Средствата не са отпуснати съгласно решение по т. 18.1.14 от протокол 18/26.06.2025 г. на ПВСС.
Средствата не са отпуснати съгласно решение по т. 8.1.11. от протокол № 24/02.10.2025 г. на Пленума на ВСС.	
5.2.ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Районен съд – Червен бряг с финансови средства в размер на 24 541,00 лв. с ДДС за извършването на неотложен ремонт и подмяна на ел. котли на отоплителната инсталация в сградата на съда, намираща се в гр. Червен бряг, ул. "Екзарх Йосиф" № 6, кв. 129. 
5.3.ИЗПРАЩА решението на Комисия „Бюджет и финанси“ към Пленума на ВСС по компетентност.
5.4.ИЗПРАЩА решението на административния ръководител на Районен съд – Червен бряг за сведение.

6.ОТНОСНО: Писмо от административния ръководител на Окръжен съд – Разград с искане за осигуряване на средства за неотложен ремонт на част от отводнителна система на покрива на Съдебна палата – гр. Разград. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1.ПРИЕМА за целесъобразно извършването на неотложен ремонт на покривната отводнителна система на сграда в гр. Разград, пл. "Независимост" № 2 на стойност 9 143,00 лева с ДДС, съгласно икономически най – изгодната оферта, предоставена от административния ръководител на Окръжен съд – Разград.
Мотиви: Ремонтът на покривната отводнителна система на сградата на пл. "Независимост" № 2  е необходим, с цел предотвратяване на аварии, течове, наводнения, увреждане на имущество и архиви в нея.  С него се гарантира отстраняване на проблем, който влошава експлоатационното състояние на сградата и предотвратяване на щети по нея. Ремонтът попада в обхвата на чл. 12 и е неотложен по смисъла на §1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата),  и отговаря на решение по т. 24 протокол № 33/08.10.2025 г. на Комисия „Бюджет и финанси“ към Пленума на Висшия съдебен съвет. 
Справка за отпуснатите средства на ОС – Разград
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	няма	
2021	1 420,00 лв.	Преустройство на помещение във фоайе на втори етаж в сградата на съда	
2022	1 380,00 лв.	Подмяна на входната врата на съда	
	34 751,00 лв.	Изготвяне на инвестиционен проект за обект: "Реконструкция и модернизация на съдебни зали и общи пространства на Окръжен съд - Разград"	
	3 000,00 лв.	Изготвяне на комплексен доклад за оценка на съответствието за обект: Изготвяне на инвестиционен проект за обект: "Реконструкция и модернизация на съдебни зали и общи пространства на Окръжен съд - Разград"	
2023	0,00 лв.	няма	
2024	0,00 лв.	няма	
2025	9 352,00 лв.	Заявени за 2025 г.

Подмяна на ламиниран паркет в служби "Наказателно деловодство", "Гражданско деловодство", "Връчване на призовки и съдебни книжа" и кабинета на главния счетоводител. Подмяна на балатума в съдебни зали №4 и №5
Средствата не са отпуснати съгласно решение по т. 18.1.14 от протокол 18/26.06.2025 г. на ПВСС.
Средствата не са отпуснати съгласно решение по т. 8.1.11. от протокол № 24/02.10.2025 г. на Пленума на ВСС.	
6.2.ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Окръжен съд – Разград с финансови средства в размер на 9 143,00 лв. с ДДС за извършването на неотложен ремонт на покривната отводнителна система на сграда  в гр. Разград, пл. "Независимост" № 2. 
6.3.ИЗПРАЩА решението на Комисия „Бюджет и финанси“ към Пленума на ВСС по компетентност.
6.4.ИЗПРАЩА решението на административния ръководител на Окръжен съд – Разград за сведение.

- Управление на собствеността:

7.ОТНОСНО: Проект на решение за упълномощаване на административния ръководител на Окръжен съд - Кюстендил във връзка с писмо от председателя на Комисията за регулиране на съобщенията за разполагане на компактна система за радиомониторинг, върху покрива на административната сграда, находяща се в гр. Кюстендил.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

          7.1.ПРЕДЛАГА на Пленума на ВСС да приеме следното решение:
1. ДАВА СЪГЛАСИЕ на Комисията за регулиране на съобщенията /КРС/ да бъде разположена компактна система за радиомониторинг върху покрива на административна сграда, находяща се в гр. Кюстендил, ул. „Гороцветна“ № 31, с цел извършване на измервания за изграждане на нови стационарни станции за радиомониторинг от типа компактни стационарни системи за нуждите на КРС, при спазване на изискванията на действащата нормативна уредба, свързана с монтирането на такъв вид система.
	2.	 УПЪЛНОМОЩАВА административния ръководител на Окръжен съд - Кюстендил да сключи споразумение с председателя на Комисията за регулиране на съобщенията /КРС/ за монтиране на компактната система за радиомониторинг за нуждите на КРС, върху площ от 4 /четири/ кв.м. от покрива на сграда с идентификатор 41112.503.924.6, със застроена площ от 699 кв.м. по КККР на гр. Кюстендил, Община Кюстендил, представляваща административна сграда, находяща се в гр. Кюстендил, ул. „Гороцветна“ № 31, актувана с АПДС № 2539/15.10.2025 г., с предоставени права на управление на ВСС, за срок от 10 г., с което да се уредят дейностите, свързани поддръжката и заплащането на консумативните разходи, във връзка с експлоатацията на системата.
         3. ИЗПРАЩА решението на административния ръководител на Окръжен съд – Кюстендил, за сведение и изпълнение.
4. ИЗПРАЩА решението на председателя на Комисията за регулиране на съобщенията, за сведение.
	7.2.  ВНАСЯ предложението като редовна точка в следващо редовно заседание на Пленума на ВСС.

8.ОТНОСНО: Проект на решение за съгласуване на проект на Решение на Министерски съвет за обявяване на имот - частна държавна собственост, находящ се в гр. Исперих, ул. „Дунав“ № 2, за имот - публична държавна собственост.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1.ПРЕДЛАГА  на Пленума на Висшия съдебен съвет да приеме следното решение: 
1.СЪГЛАСУВА на основание чл. 34, ал. 1 от Устройствения правилник на Министерския съвет и на неговата администрация материалите, изпратени с писмо рег. № ВСС - 15727/31.10.2025 г.  от главния секретар на Министерство на регионалното развитие и благоустройството, относно проект на решение на Министерския съвет за обявяване на имоти – частна държавна собственост, за имоти - публична държавна собственост, намиращ се в област Разград, община Исперих, гр. Исперих, ул. „Дунав“ № 2, разположени на ет. 1 в сграда с идентификатор 32874.501.465.2 по кадастралната карта и кадастралните регистри на гр. Исперих, представляващи:
-	самостоятелен обект в сграда с идентификатор 32874.501.465.2.7 по кадастралната карта и кадастралните регистри на гр. Исперих, с площ 122 кв.м., с предназначение: за делова и административна дейност, ведно с 10,59% /18.59 кв.м./ ид. части от общите части на сградата и от правото на строеж, подробно описан АЧДС № 3627/14.11.2024 г., с предоставени права на управление на Висшия съдебен съвет ;
-	самостоятелен обект в сграда с идентификатор 32874.501.465.2.8 по кадастралната карта и кадастралните регистри на гр. Исперих, с площ 27 кв.м., с предназначение: за делова и административна дейност, ведно с 2,34% /4,11 кв.м./ ид. части от общите части на сградата и от правото на строеж, подробно описан в АЧДС № 3628/14.11.2024 г. с предоставени права на управление на Висшия съдебен съвет и Националния осигурителен институт;
-	самостоятелен обект в сграда с идентификатор 32874.501.465.2.9 по кадастралната карта и кадастралните регистри на гр. Исперих, с площ 26,50 кв.м., с предназначение: за делова и административна дейност, ведно с 2,30% /4,04 кв.м./ ид. части от общите части на сградата и от правото на строеж, подробно описан в АЧДС № 3696/25.03.2025 г. с предоставени права на управление Националния осигурителен институт
	2.ИЗПРАЩА решението на главния секретар на Министерство на регионалното развитие и благоустройството по компетентност. 
8.2.ВНАСЯ предложението като редовна точка в следващо редовно заседание на Пленума на ВСС.

9.ОТНОСНО: Заявления за достъп до обществена информация в съдебните сгради на територията на община Варна и община Девня.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	9.1. ПРИЕМА за сведение отговора до дирекция „Правна“ към АВСС, във връзка със заявления с вх. №№ ………………………..., препратени с писмо на административния ръководител на Административен съд - Варна, с вх. № ………….., за предоставяне на достъп до обществена информация на ………………., с адрес за кореспонденция …………………….
9.2. При публикуване на протокола на интернет страницата на ВСС да се заличат имената на подателя на заявлението по ЗДОИ.

- Разни:

Допълнителни точки, включени за разглеждане
в заседанието на Комисия „Управление на собствеността”

10.ОТНОСНО: Проект на решение за упълномощаване на представляващия Висшия съдебен съвет да изрази становище пред министъра на регионалното развитие и благоустройството, относно отпаднала необходимост за ВСС от имоти – публична държавна собственост, находящи се в гр. София.
След проведено обсъждане, 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

          10.1.ПРЕДЛАГА на  Пленума на Висшия съдебен съвет да приеме следното решение:

1.УПЪЛНОМОЩАВА представляващия ВСС да изрази становище за отпаднала необходимост за органите на съдебната власт до министъра на регионалното развитие и благоустройството за част от имот - публична държавна собственост, целият актуван с АПДС № 12284/07.10.2025 г., в управление на ВСС и предоставянето й на Комисия за противодействие на корупцията /КПК/, с административен адрес: гр. София, ул. „Черковна“ № 90, представляваща:
-	сграда с идентификатор 68134.408.327.1 на четири етажа, с изключение на  помещения, както следва: на етаж минус 1: 3 бр. помещения за център данни и три броя помещения за архив с №№ 2, 3 и 4; на етаж 1: 5 броя помещения с №№ 2, 21, 22, 23 и 26, гише 6, помещение „Дежурна“ и помещения за конвоирани лица; на етаж 2: 6 броя помещения с №№  107, 108, 109, 110, 111 и 113 и помещения за конвоирани лица; етаж  3 и 49 броя паркоместа, заедно със съответните идеални части от общите части на сградата, за нуждите на ВСС и Софийска градска прокуратура; 
-	сграда с идентификатор 68134.408.327.3 
и съответните идеални части от поземлен имот с идентификатор 68134.408.327 с площ от 8 020 кв.м.
2. УПЪЛНОМОЩАВА представляващия ВСС да изрази становище за отпаднала необходимост за органите на съдебната власт до министъра на регионалното развитие и благоустройството от имот – публична държавна собственост, в управление на ВСС и предоставянето му в управление на Министерството на здравеопазването, с административен адрес: гр. София, пл. „Света Неделя“ № 6, представляващ част от самостоятелен  обект в сграда с идентификатор 68134.304.405.3.4 /включващ стаи №№ 307, 308, 312, 313 и 314/, подробно описан в АПДС №  10766/22.04.2021 г. и  самостоятелен  обект в сграда с идентификатор 68134.304.405.3.7 /включващ стаи с № № 309, 310 и  311/, подробно описан в АПДС № 12294/28.10.2025 г.
3. ИЗПРАЩА решението по т. 1 и т. 2 на министъра на здравеопазването и на председателя на Комисия за противодействие на корупцията на разпореждане.

10.2.  ВНАСЯ предложението като редовна точка в следващото редовно заседание на Пленума на ВСС.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ